**KRETINGOS LOPŠELIS-DARŽELIS ,,PASAKA“**

**2020 METŲ VEIKLOS PLANAS**

**Kretinga**

**2020 m.**

TURINYS

1. BENDROSIOS NUOSTATOS 3
2. VIZIJA 3

III. MISIJA 3

IV. 2019 METŲ VEIKLOS PLANO ĮGYVENDINIMO ANALIZĖ 3

V. 2020 METŲ VEIKLOS PRIORITETAS, TIKSLAS IR UŽDAVINIAI 8

VI. 2020 METŲ TIKSLO IR UŽDAVINIŲ ĮGYVENDINIMO PRIEMONIŲ PLANAS 9

VII. LOPŠELIO-DARŽELIO RENGINIŲ PLANAS 11

VIII. 2020 M. LĖŠŲ ŠALTINIAI 15

IX. BAIGIAMOSIOS NUOSTATOS 16

PRIEDAI:

1. Vaikų sveikatos priežiūros planas
2. Ugdymo proceso stebėsena
3. Kvalifikacijos tobulinimo planas

4. Metodinės veiklos planas

5. Vaiko gerovės komisijos veiklos planas

6. Veiklos kokybės įsivertinimo planas

7. Lopšelio-darželio tarybos planas

8. Lopšelio-darželio mokytojų tarybos planas

 PATVIRTINTA

 Kretingos lopšelio-darželio „Pasaka“

 direktoriaus 2020 m. sausio d.

 įsakymu Nr.V1-

**2020 METŲ VEIKLOS PLANAS**

**I. BENDROSIOS NUOSTATOS**

1. Kretingos lopšelio-darželio „Pasaka“ (toliau tekste – Lopšelis-darželis) veiklos planas 2020 metams (toliau – Planas), parengtas atsižvelgus į Lopšelio-darželio 2014-2020 metų strateginį planą patvirtintą Kretingos rajono savivaldybės tarybos 2014 m. sausio 30 d. sprendimu Nr. T2-21, rajono ir vietovės švietimo būklę, Lopšelio-darželio bendruomenės poreikius, nustato metinius įstaigos tikslus bei uždavinius, apibrėžia prioritetus ir priemones uždaviniams vykdyti.
2. Įgyvendinant valstybinės švietimo strategijos 2013-2022 m. m nuostatus bei valstybinę švietimo politiką, siekiama teikti kokybiškas švietimo paslaugas, atitinkančias nuolat kintančias visuomenės reikmes, tenkinti Kretingos miesto gyventojų vaikų mokymosi, ugdymosi poreikius, laiduoti ikimokyklinio ugdymo kokybę, per papildomo ugdymo programas vykdyti neformalųjį švietimą, racionaliai, taupiai ir tikslingai naudoti švietimui skirtus išteklius.

3. Planas parengtas atsižvelgus į Kretingos rajono savivaldybės 2019-2021 m. m. strateginį veiklos planą, patvirtintą Kretingos rajono savivaldybės tarybos 2019 m. vasario 21 d. sprendimu Nr. T2-30.

4. Planą įgyvendins Lopšelio-darželio administracija, savivaldos institucijos, pedagoginiai ir kiti pedagoginiame procese dalyvaujantys specialistai, nepedagoginiai darbuotojai, ugdytiniai, jų tėvai, bendruomenės nariai.

 5. Lopšelio-darželio 2020 metų veiklos planą rengė sudaryta darbo grupė Lopšelio-darželio direktoriaus 2019 m. lapkričio 31 d. įsakymu Nr. V1-78.

**II. VIZIJA**

Per meną ir laisvą kūrybą, pažinimo džiaugsmą ir sveiką gyvenseną - į brandų pilietį.

**III. MISIJA**

 Kretingos lopšelis-darželis „Pasaka“ - ikimokyklinį ir priešmokyklinį ugdymą teikianti Mokykla, - kurios misija yra visiems kartu mokytis, priimti iššūkius, stengtis pelnyti vieni kitų pasitikėjimą, puoselėti gražias tradicijas ir vertybes, įgyvendinti svajones ir projektus, išreikšti save per menus, siekiant tobulėti ir keisti pasaulį.

**IV. 2019 METŲ VEIKLOS PLANO ĮGYVENDINIMO ANALIZĖ**

Įgyvendinant 2019 metų veiklos planą, buvo siekiams 2014-2020 m. m. strateginių tikslų - tobulinti ugdymo(si) kokybę, užtikrinant ugdymo turinio kaitą, atitinkančią šiuolaikinius tikslus, planuoti ir įgyvendinti materialinių ir finansinių išteklių paiešką, siekiant užtikrinti saugią, sveiką ir jaukią vaikų ugdymo(si) aplinką ir sėkmingą numatytos strategijos realizavimą.

2019 metais Kretingos lopšelio-darželio „Pasaka“ prioritetinė veiklos sritis ugdymo procese - ugdymo kokybės gerinimas, stiprinant ir puoselėjant vaikų emocinę ir fizinę sveikatą, skatinant vaikų kūrybiškumą. Tikslas - tobulinti ugdymo(si) kokybę, stiprinant vaiko motyvaciją, atskleidžiant jo individualius gebėjimus, poreikius. Siekiant įgyvendinti tikslą, iškelti trys uždaviniai:

 **1 uždavinys - gerinti ugdymo rezultatus, tobulinant emocinio intelekto, sveikos gyvensenos programas.**Įgyvendinant šį uždavinį į ugdymo procesą integruojamos emocinio intelekto ikimokyklinio ugdymo programa „Kimochis“ ir priešmokyklinio ugdymo programa „Zippio draugai“. Pedagogės dalyvavo praktiniuose mokymuose „Socialinių-emocinių įgūdžių lavinimas su Kimochi žaislais“ bei dalyvavo metodinėje dienoje ,,Emocinis socialinis ugdymas, integruojant Kimochi programą“. Klausėsi psichologo E. Karmazos paskaitos „Vaikų brandumo ugdymas, pagalba vaikui užaugti“.

 2019 metais įvyko 5 lopšelio darželio „Pasaka“ metodinės tarybos susirinkimai, gerosios patirties renginys „Autizmo spektro sutrikimo iššūkiai ir sėkmės. Kretingos ir Izraelio švietimo įstaigų patirtis“. Metodinių susirinkimų metu buvo pristatytos ir aprobuotos įvairios metodinės priemonės individualiam bei grupiniam darbui su vaikais. Logopedė A. Žiulpienė pristatė lankstinuką „Liežuvio pasaitėlis ir jo pakirpimas“ bei metodines – vaizdines priemones „Skarelių plazdenimas“, „Vaikų kalbos ugdymas vasaros atostogų metu“; mokytoja R. Lukienė – korteles raidžių pažinimui „Surask pirmą žodžio raidę“, „Kaštonai su raidėmis ir skaitmenimis“; mokytoja A. Bytautienė - „Kimochi (jausmų) veideliai“; mokytoja O. Grigonienė – „Skaičiai 1 – 10“, „Advento kalendorius“, „Grupės taisyklės“; mokytoja V. Stančikienė – „Keturios stichijos“; mokytoja R. Idzelienė - „Keturi metų laikai“. Logopedė A. Žiulpienė skaitė pranešimą ,,Autizmo spektro sutrikimo iššūkiai, sėkmės ir jų įveikimo būdai lopšelyje-darželyje ,,Pasaka“. Nuolat tobulinamos pedagogų ir kitų darbuotojų kompetencijos, keliama kvalifikacija. Aktyviaidalyvauta Kretingos raj. ŠC, kvalifikacijos tobulinimo programose, seminaruose, konferencijose, mokymuose. Įgytos žinios ir gebėjimai analizuoti, jų poveikis taikytas praktinės veiklos veiksmingumui skatinti. Visi įstaigos pedagogai dalyvavo kvalifikacijos programos cikle: „Emocinio klimato ir kokybiško ugdymo aspektai ikimokyklinėje įstaigoje" I seminare „Ikimokyklinio ir priešmokyklinio amžiaus vaikų ugdymo(si) gerinimas: ką galime padaryti?" ir II seminare „Super auklėtoja arba šių dienų Merė Popins". Mokytoja V. Stančikienė dalyvavo respublikinėje metodų mugėje „Žaidimų vaivorykštė“ ir pristatė metodinę priemonę „Gėlės“. 2019 metais lopšelio-darželio ,,Pasaka“ pedagogai išklausė 481 val. kompetencijų tobulinimui. Kvalifikacijos kėlimo kursuose dalyvavo ūkio dalies vedėja, raštinės vedėja (viso 16,5 val.). Vykdyta gerosios patirties sklaida Kretingos raj. ikimokyklinio ugdymo įstaigų logopedams. Atvirą – integruotą veiklą ,,Miškinukų“ grupėje ,,Sveika, vasara“ organizavo logopedė A. Žiulpienė ir grupės mokytoja L. Narmontienė. Minint Tarptautinę logopedų dieną vesta atvira veikla ,,Kodėlčiukų“ grupėje: ,,Taisyklingai kvėpuoju – aiškiai kalbu“. Dvi atviras veiklas vykdė ,,Sraigiukų“ grupės pedagogė V. Stančikienė. Veiklas stebėjo: Tarptautinio projekto ,,NORDPLIUS Junior“ dalyviai iš Latvijos, Estijos, Švedijos ir Skuodo rajono ikimokyklinio ugdymo pedagogai, kurie svečiavosi mūsų lopšelyje-darželyje ir susipažino su ikimokyklinio ir priešmokyklinio ugdymo programų įgyvendinimo sėkme įstaigoje. Atvirą veiklą „Mano miestas – Kretinga“ vedė mokytoja R. Lukienė savanoriams pagal Erasmus+ programą ir atstovams iš Kretingos dienos veiklos centro ir rodė atvirą veiklą metodinėje dienoje „Kazys – pavasario šauklys“.

 Daug dėmesio gerinant ugdymo procesą skyrė VGK. 2019 metais buvo planuoti ir įvyko 6 VGK posėdžiai. Posėdžiuose buvo aptarti 27 klausimai: naujai atvykusių specialiųjų ugdymosi poreikių turinčių ugdytinių pradinis vertinimas; ugdytinių pasiekimų analizė, veiksmingiausi ugdymo būdai ir metodai, tolesnės ugdymo perspektyvos ir kt. Tartasi dėl patyčių, smurto bei prievartosprevencijos ir intervencijos vykdymo tvarkos, dėl švietėjiškos, krizių ir probleminių situacijų valdymo veiklos. Organizuoti 29 pasitarimai su ugdytinių tėvais, kuriuose individualiai aptartos vaikų galios ir sunkumai, pateiktos pirminės ir pakartotinės rekomendacijos dėl vaikų ugdymo tęstinumo bei vaikų gebėjimų pirminio ir/ar pakartotinio vertinimo PPP, dėl psichologo pagalbos vaikams, turintiems emocijų, elgesio ir savireguliacijos problemų. Konsultuotos ,,Kodėlčiukų“ grupės pedagogės, rengusios individualizuotą, pritaikytą bendrojo ugdymo programą, konsultuotos mokytojo padėjėjo pagalbą teikiančios darbuotojos. Sistemingai ir nuosekliai teikta švietimo pagalba: pagal poreikį 29 bendro ugdymo grupių ugdytiniui teikta logopedo pagalba, 5 - sutrikimas pašalintas, 24 – pagalba tęsiama. Remiantis PPP rekomendacijomis, specialioji pedagoginė pagalba (specialiojo pedagogo) teikta 5 ugdytiniams. VGKir švietimo pagalbos bei kitų specialistų metodinės grupės veiklos planas sėkmingai integruotas į įstaigos veiklos programą ir įgyvendintos visos numatytos priemonės. Nuolat analizuota vaiko raidos ir pasiekimų bei daromos pažangos vertinimo sistema. Logopedė A. Žiulpienė parengė straipsnius rajoninei spaudai: ,,Kiekvienas vaikas ypatingas“, ,,Logopedės patarimai tėvams – kaip lavinti vaiko kalbą vasaros atostogų metu“.

Kretingos PPP psichologė į įstaigą atvyksta 1 kartą per savaitę. Ji pravedė 22 individualias konsultacijas tėvams, 18 užsiėmimų vaikams grupėse (socialinių-emocinių kompetencijų ugdymui). Organizavo sąmoningumo didinimo mėnesį prieš patyčias. Jo metu vaikai buvo mokomi, kaip reaguoti į patyčių situaciją iškart, kai su ja susiduria, kaip palaikyti vaiką, kuris tapo patyčių objektu. Psichologė skaitė pranešimą pedagogams: ,,Stresas darbe ir jo įveikimo galimybės“, atliko tyrimą „Įstaigos mikroklimatas“.

 Lopšelis-darželis „Pasaka“ priklausė sveikatą stiprinančių mokyklų tinklui ir vykdė programą „Auk sveikai, gyvenk linksmai“. Visos mokytojos organizavo įvairias veiklas sveikatingumo dienoms organizuoti. Ikimokyklinio ugdymo mokytoja O. Grigonienė parašė straipsnius „Sveikatą stiprinančių mokyklų tinklui“ „Grūdinimosi žiemą receptai“, „Sveikatos stiprinimo motyvacija mokykloje. Kaip sudominti bendruomenę?“. Daug dėmesio sveikatos stiprinimo ir saugos bei sveikos mitybos, fizinio aktyvumo, asmens higienos, ėduonies profilaktikos ir burnos higienos, traumų ir nelaimingų atsitikimų prevencijai skyrė sveikatos priežiūros specialistė D. Kinčiuvienė. Buvo organizuojami pokalbiai, diskusijos, konkursai, viktorinos. Viso priskaičiuojama 40 renginių, kuriuose dalyvavo ikimokyklinio ir priešmokyklinio ugdymo vaikai. Dalyvauta respublikinėse sportinėse veiklose: Jungtinių organizatorių Riukkpa ir LTOK renginyje „Mažųjų olimpinės žaidynės“, „Sportuojantis koridorius“, Judumo savaitėje, rajoninėse priešmokyklinukų sportinėse varžytuvėse „Judėk, mąstyk, nugalėk“, varžytuvėse „Futboliukas“. Kartu visoms grupėms vyko sportinė pramoga „Pasakiukų sportiada“. Vyksta tėvų švietimas sveikatinimo klausimais (informacija stenduose, visuomenės sveiktos priežiūros specialistės parengti lankstinukai, straipsniai internetinėje svetainėje). Įrengtas Kneipo takelis.

2019 m. įstaigoje buvo atliktas veiklos kokybės įsivertinimas. Analizuoti 4 srities „Parama ir pagalba vaikui, šeimai“ rodikliai 4.1. Vaiko teisių garantavimas ir atstovavimas, 4.2. Vaiko poreikių tenkinimas. Tyrimo metu nustatyta, kad įstaigoje, laikantis dokumentų nuorodomis, yra garantuojamos vaikų teisės. Veiksminga ir bendruomenei priimtina vaikų sveikatos stiprinimo programa. Vaikų specialieji poreikiai nustatomi tinkamai ir laiku.

 **2 uždavinys - aplinkos turtinimas atsižvelgiant į vaikų individualius ugdymo(si) poreikius ir gebėjimus***.* Su lopšelio-darželio taryba bei mokytojų taryba derinami numatyti didesnės vertės pirkiniai, edukacinių aplinkų kūrimas. Siekiant ugdymo kokybės ir atsižvelgiant į strateginius ir metų tikslus nuolat kuriama ir atnaujinama vaikų ugdymosi aplinka. Įstaigoje įrengta 13 kompiuterizuotų darbo vietų, padedančių sklandžiai vykdyti ugdymo procesą. Šiais metais lopšelis-darželis atnaujino du kompiuterius. Lopšelyje-darželyje stengiamasi sudaryti sąlygas vaikui tenkinti jo prigimtinį poreikį judėti, žaisti. Kuriamos edukacinės erdvės judriai veiklai. Šiam tikslui salėje nupirkta laipiojimo sienelė su kopėtėlėmis, taip pat apsauginiai tinklai ant langų. Lauke išpiešti spalvingi edukaciniai takeliai skirti vaikams judėti. „Kodėlčiukų“ grupėje padarytas remontas, įrengtas medicinos kabinetas, atitinkantis higienos reikalavimus. Grupėse atnaujinti žaislai, mokymo priemonės. Vasaros metu, įrengiama laistymo žarna, besisukantis fontanėlis, skirtas atsigaivinti. Už pavedimu gautas 2% lėšas visi įstaigos vaikai ir darbuotojai apdrausti nuo nelaimingų atsitikimų ir civilinės atsakomybės draudimu, nupirkta elektrinė mėsos malimo mašina.

 **3 uždavinys – stiprinant bendruomeninius ryšius, organizuoti veiklas vaikų savivertei ir saviraiškai.** 2019 metais suorganizuoti 3 rajoniniai renginiai – „Rudens mozaika“ (organizavo mokytojos J. Balčytienė, R. Lukienė), „Eilėraščių pievelė“ (organizavo mokytojos J. Balčytienė, V. Stančikienė), „Kalėdų stebuklo belaukiant“ (organizavo mokytoja R. Lukienė) bei dalyvauta 9 rajone organizuotose veiklose. Organizuotos 34 veiklos lopšelyje-darželyje į jas įtraukiant tėvus: akcijos ,,Graži mūsų žemė“, „Velykų medis“, „Kalėdų stebuklo belaukiant“. Tėveliai kartu su vaikais dalyvavo Šv. Mišiose už lopšelio-darželio „Pasaka“ bendruomenę. Šiais metais įstaiga minėjo savo veiklos 55-metį. Šiai datai paminėti organizuotos šios veiklos: vaikų ir tėvų „Protmūšis“, fotografijų paroda „Kartų kartos“ M. Valančiaus viešojoje bibliotekoje, šventinis koncertas, kurio vedantysis - tėvelis, lankęs šį darželį, dabar lanko jo sūnus. Tėvų iniciatyva šventė transliuota gyvai per socialinius tinklus Facebook, kad visi tėvai turėtų galimybę pamatyti savo vaikus. Džiaugiamės tėvų savanoriavimu. Vaikai turi galimybę susipažinti su tėvelių specialybėmis. Antrus metus tėvai tampa „mokytojais“ minint tarptautinę mokytojų dieną. „Kodėlčiukų“ gr. mamytės dalyvavo respublikiniame renginyje „Mano laiškas vaikui“ (Elektrėnų lopšelis-darželis „Pasaka“). Organizuotos vaikų, tėvų parodėlės ,,Pirštinytės“, ,,Viskas iš sėklų“, ,,Gėlės iš antrinių žaliavų“, nuotraukų galerija grupėje ,,Aš, mano draugai, mano artimieji‘, ,,Rudenėlio kraitelė“, vaikų ir tėvų kalėdinė kompozicija - ,,Sveika, žiemuže“. Mokytoja V. Stančikienė paruošė vaikus respublikinėms ikimokyklinių įstaigų kūrybinių darbų parodoms ,,Mano draugas‘‘ (Palangos lopšelio-darželio Gintarėlis‘‘) ir ,,Papuoškime Kalėdų eglutę‘‘ (Alytaus lopšelio-darželio ,,Pušynėlis‘‘). Mokytojos J. Balčytienė, R. Idzelienė, A. Bytautienė paruošė savo ugdytinius piešinių konkursui EMSI „Mano gimtasis miestas“ bei J. Balčytienės paruošta skaitovė rajoniniame ikimokyklinių ugdymo įstaigų konkurse „Eilėraščių pievelė“ tapo nugalėtoja. „Peledžiukų“ gr. vaikai kartu su mokytoja R. Lukiene dalyvavo 2019 m. Europos paveldo dienų „Pažink kultūros paveldą" piešinių parodoje. Vyko adventiniai vakarai, šeimos šventės, „Drugelių“ gr. išleido laikraštuką tėveliams „Drugelių dienos“. Šurmuliavo Kaziuko mugė, dalyvauta šventinėje eisenoje, skirtoje Kovo 11-ajai. ,,Drugelių“ gr. vaikai su mokytoja J. Balčytiene įsitraukė į Vilniaus lopšelio – darželio „Sadutė“ organizuotą Respublikinės parodos STEAM kūrybinę laboratorija „Stebuklingas vanduo“ darbų kūrimą. Lopšelio-darželio „Pasaka“ vaikai savo svajonėmis ir mintimis apie Kretingą prisidėjo  prie komunikacijos agentūros Media Dia kuriamo  filmuko apie artėjančią miesto šventę „Ateities Kretinga“. Organizuotos išvykos į UAB „Vakarų spaustuvė“, Kretingos dienos veiklos centrą, keramikos studiją, tęstiniam integracijos užsiėmimui, „Pelėdžiukų“ grupės vaikai apsilankė Klaipėdos apskrities vyriausiajame policijos komisariate. Aktyvi meninio ugdymo mokytojos J. Viluckienės veikla organizuojant koncertinę veiklą, ugdant vaikų saviraišką. Mokytojos paruošti vaikai dalyvavo regioniniame festivalyje „Iš močiutės skrynios“, Kretingos rajono teatralizuotoje šventėje „Vaikystės svajonių slėnis“, žemaitiškų dainų, šokių festivalyje „Žemaitiū krašts gintaras pastrajits“, šventiniame koncerte Kretingos DVC „Pabūkime geresni“, rajoniniame dainų festivalyje „Augu ir dainuoju Lietuvai“.

 Kartu su tarpinstitucinio bendradarbiavimo partneriais, t.y. Kretingos Dienos veiklos centru, Kretingos Simono Daukanto progimnazija, Kretingos M. Valančiaus biblioteka, Kretingos meno mokykla, pavyko 6 puikūs renginiai.SuDienos veiklos centro savanoriais iš Armėnijos ir Ukrainos pagal Erazmus + projektą lopšelio-darželio „Pasaka“ vaikai ir mokytojai gamino tautinę atributiką šventinei Kovo 11-osios eisenai, dalyvavo edukaciniame užsiėmime „Velykinės teplionės ir šėlionės“, gamino rankeles iš molio. Kretingos meno mokykla dovanojo koncertus skirtus Kultūros dienai ir lopšelio-darželio „Pasaka“ 55-mečiui paminėti bei šios mokyklos mokiniai kartu su mokytojomis Ž. Sabaliauskaite ir L. Nikartiene išpiešė vaikams lauke edukacinius takelius. Kretingos Simono Daukanto progimnazijos mokiniai mažuosius pasakiečius nudžiugino renginiu „Pėlna bornelė žemaitiškų žuodelių“. Kretingos M. Valančiaus viešosios bibliotekos vaikų skyriaus bibliotekininkė Zofija Mačiuvienė organizuoja vaikams užsiėmimus bibliotekoje bei judumo savaitės metu - linksmą bibliotekos pelytės mankštą lopšelyje-darželyje „Pasaka“.

Bendradarbiaujama su Lietuvos ikimokyklinėmis įstaigomis, turinčiomis „Pasakos“ vardą. Šiais metais susitikimo Plungėje metu skaitytas pranešimas „Lopšelio-darželio ,,Pasaka“ kasdienybė pasitinkant 55-ąjį gimtadienį“.

**V. 2020 METŲ VEIKLOS PRIORITETAS, TIKSLAS IR UŽDAVINIAI**

Prioritetas:

Ugdymo kokybės gerinimas

Tikslas:

Ugdymo kokybės gerinimas stiprinant ir puoselėjant vaikų emocinę ir fizinę sveikatą, skatinant vaikų kūrybiškumą.

Uždaviniai:

1. Sukurti vaikų emocinės ir fizinės sveikatos vertinimo rezultatų matavimo pricipus bei reguliariai juos fiksuoti, analizuoti, numatyti gerinimo veiksmus.
2. Efektyvinti mokytojų ir administracijos darbą mažinant su ugdymu nesusijusių veiklų laiką.

3. Organizuoti veiklas vaikų savivertei, saviraiškai ir kūrybiškumui atskleisti.

**VI. 2020 METŲ TIKSLO IR UŽDAVINIŲ ĮGYVENDINIMO**

**PRIEMONIŲ PLANAS**

|  |
| --- |
| **Tikslas -** ugdymo kokybės gerinimas stiprinant ir puoselėjant vaikų emocinę ir fizinę sveikatą, skatinant vaikų kūrybiškumą.  |
| Uždaviniai | Priemonės | Atsakingi, vykdytojai | Vykdymodata | Reikalingos lėšos, ištekliai | Uždaviniosėkmės kriterijai | Pastabos  |
| 1 | 2 | 3 | 4 | 5 | 6 | 7 |
| 1. Sukurti vaikų emocinės ir fizinės sveikatos vertinimo rezultatų matavimo pricipus bei reguliariai juos fiksuoti, analizuoti, numatyti gerinimo veiksmus | * 1. Sukurti vaikų emocinės ir fizinės sveikatos vertinimo rezultatų matavimo pricipus
 | Direktorė | 2020 m. sausis-vasaris | Intelektualiniai resursai | Įvardintas pamatuojamas rodiklis, numatytos matavimo ir analizavimo priemonės, dažnumas | Patvirtinama mokytojų taryboje |
| * 1. Gerinti vaikų emocinę ir fizinę sveikatą vadovaujantis matavimų duomenimis
 | Mokytojai | 2020 m. | Intelektualiniai resursai | Aiškūs, pamatuoti gerėjantys rodikliai | Reguliariai, kas mėnesį aptariami rezultatai mokytojų taryboje |
| * 1. Sveiką gyvenseną skatinančių veiklų ir renginių organizavimas; dalyvavimas rajoniniuose, respublikiniuose projektuose ir akcijose. Emocinio intelekto ugdymo programų „Kimochis“ ir „Zippio draugai“ stiprinimas
 | Grupių mokytojos, logopedė,visuomenės sveikatos priežiūros specialistė  | 2020 m. | Intelektualiniai resursai | Didės vaikų fizinis aktyvumas, lankomumas. Gerės vaikų emocinė savijauta. Bendraujant su socialiniais partneriais plėsis vaikų akiratis | Aptariama mokytojų metodinėje taryboje |
| 1.4. Dalyvavimas Lietuvos vaikų ir jaunimo centro inicijuojamame projekte „Sveikas kaip ridikas“  | Darbo grupė | 2020 m.  | Intelektualiniai resursai | Mokytojai sėkmingiau ir efektyviau planuos veiklas, skirtas sveikatai stiprinti | Aptariama metodinėje taryboje |
| 2. Efektyvinti mokytojų ir administracijos darbą mažinant su ugdymu nesusijusių veiklų laiką | 2.1. Pradėti projektą „Ikimokyklinio ir bendrojo ugdymo mokyklų veiklos tobulinimas“ | Administracija, mokytojai | 2020 m. | Projekto lėšos | Projekto veiksmų plano vykdymas | Aptariama projekto darbo grupėje |
| 3. Organizuoti veiklas vaikų savivertei, saviraiškai ir kūrybiškumui atskleisti | 3.1. Inicijuoti kūrybines projektines veiklas lopšelio-darželio grupėse | Grupių mokytojos | 2020 m.  | Intelektualiniai resursai | Kiekvienoje grupėje vykdomas bent vienas projektas | Aptariama metodinėje taryboje |
| 3.2. Įtraukti vaikus į kūrybines veiklas kartu su kitų įstaigų ugdytiniais | Direktorė,grupių mokytojos, meninio ugdymo mokytoja | 2020 m. | Intelektualiniai resursai | Mažiausiai trys veiklos su kitų įstaigų ugdytiniais | Aptariama metodinėje taryboje |
| 3.3. Organizuoti tėvams konsultacijas, susitikimus, supažindinti su ugdymo programomis, vaikų pažangos ir pasiekimų vertinimu | Direktorė,grupių mokytojos, logopedė, meninio ugdymo mokytoja | 2020 m. | Intelektualiniai resursai­ | Parengtas klausimynas tėvams, išsiaiškinti vaikų pažangos ir pasiekimų vertinimo aiškumo nustatymui. Atlikta apklausa | Aptariama metodinėje taryboje |

**VII. LOPŠELIO-DARŽELIO RENGINIŲ PLANAS**

|  |  |  |  |  |
| --- | --- | --- | --- | --- |
| Eilės Nr. | Renginio pavadinimas | Atsakingi, vykdytojai | Vykdymo data, terminas | Atsiskaitymo forma, pastabos |
| 1 | 2 | 3 | 4 | 5 |
| ***TRADICINIAI, ŠVENTINIAI RENGINIAI*** |
| 1. | Laisvės gynėjų dienos minėjimas „Atmintis gyva, nes liudija“ | Direktorė J. Leščiauskienė, grupių mokytojos | 2020-01-13  | Aprašymas į el. svetainę |
| 2. | Lietuvos valstybės atkūrimo paminėjimo diena | Meninio ugdymo mokytoja J. Viluckienė | 2020-02-14 | Aprašymas į el. svetainę |
| 3. | Užgavėnių linksmybės | Meninio ugdymo mokytoja J. Viluckienė,ikimokyklinio ugdymo mokytoja V.Gedrimienė | 2020-02-25 | Aprašymas į el. svetainę, el. dienyną „Mūsų darželis“ |
| 4. | Lopšelio-darželio „Pasaka“ bendruomenės dalyvavimas  Kovo-11-osios minėjime prie Nepriklausomybės paminklo | Direktorė J. Leščiauskienė,meninio ugdymo mokytoja J. Viluckienė, priešmokyklinio ugdymo grupės mokytojos  |  2020-03-11 | Aprašymas į el. svetainę |
| 5. | Mėnuo „Be patyčių“ | Grupių mokytojos | 2020-03 | Aprašymas į el. svetainę, el. dienyną „Mūsų darželis“ |
| 6. | Tarptautinės teatro dienos paminėjimas | Mokytojo padėjėja A. Gabrytė, grupių mokytojos | 2020-03 | Aprašymas į el. svetainę, el. dienyną „Mūsų darželis“ |
| 7. | Rugsėjo 1-osios šventė  | Direktorė J. Leščiauskienė, grupių mokytojos | 2020-09 | Aprašymas į el. svetainę |
| 8. | Mokytojų dienos šventė | Direktorė J. Leščiauskienė, grupių mokytojos, tėvai | 2020-10 | Aprašymas į el. svetainę |
| 9. | Tolerancijos dienos paminėjimas | Grupių mokytojos | 2020-11 | Aprašymas į el. svetainę, el. dienyną „Mūsų darželis“ |
| 10. | Meno mokyklos mokinių koncertas | Direktorė J. Leščiauskienė | 2020-11 | Aprašymas į el. svetainę |
| 11. | Advento laikotarpio popietės, šventiniai koncertai Kretingos švietimo skyriuje, Kretingos DVC | Direktorė J. Leščiauskienė, grupių mokytojos, meninio ugdymo mokytoja J. Viluckienė | 2020-12 | Aprašymas į el. svetainę, el. dienyną „Mūsų darželis“ |
| ***PARODOS*** |
| 1. | Paroda Tarptautinei Žemės dienai paminėti „Sveikinu Žemę“ | Priešmokyklinio ugdymo mokytoja R. Lukienė | 2020-03 | Paroda lopšelio-darželio bendruomenei,aprašymas į el. svetainę, el. dienyną „Mūsų darželis“ |
| 2. | Paroda  ,,Velykiniai margučiai“ | Mokytoja V. Stančikienė | 2020-04 | Paroda lopšelio-darželio bendruomenei,aprašymas į el. svetainę, el. dienyną „Mūsų darželis“ |
| 3.  | Rudens gėrybių paroda  | Grupių mokytojos | 2020-10 | Paroda lopšelio-darželio bendruomenei,aprašymas į el. svetainę, el. dienyną „Mūsų darželis“ |
| ***SPORTO IR SVEIKATINIMO RENGINIAI, VARŽYBOS*** |
| 1. | „Lietuvos mažųjų žaidynės“  | Ikimokyklinio ugdymo mokytojos R. Idzelienė, L. Grišmanauskaitė | I etapas 2020 m.02-21 | Aprašymas į el. svetainę, el. dienyną „Mūsų darželis“ |
| 2. | Rytinė mankšta grupėse ir salėje (su direktore J. Leščiauskiene) | Direktorė J. Leščiauskienė, grupių mokytojos | 2020 m. |  |
| 3. | Prevencinės veiklos grupėse „Saugus elgesys žiemą“ | Grupių mokytojos, visuomenės sveikatos priežiūros specialistė D. Kinčiuvienė | 2020 m. sausio-vasario ir gruodžio mėn.  | Aptariama Vaiko gerovės posėdyje, aprašoma į el. dienyną „Mūsų darželis“ |
| 4. | Sveikatingumo dienos | Grupių mokytojos, visuomenės sveikatos priežiūros specialistė D. Kinčiuvienė | 2020 m. | Aptariama metodinėje taryboje, aprašymas į el. svetainę, el. dienyną „Mūsų darželis“ |
| 5. | Sporto diena  „Pasakiukų sportiada“ | Ikimokyklinio ugdymo mokytojos R. Idzelienė, A. Bytautienė, grupių mokytojos | 2020-06 | Aprašymas į el. svetainę, el. dienyną „Mūsų darželis“ |
| 6. | Judumo savaitė | Grupių mokytojos | 2020-09 | Aprašymas į el. svetainę, el. dienyną „Mūsų darželis“ |
| 7. | Sveiko maisto mėnuo | Grupių mokytojos, visuomenės sveikatos priežiūros specialistė D. Kinčiuvienė | 2020-10 | Aprašymas į el. dienyną „Mūsų darželis“ |
| ***KITI RENGINIAI****Mokytojų organizuojami renginiai* |
| 1. | Veikla tarptautinei logopedų dienai paminėti  | Logopedė A. Žiulpienė, mokytojo padėjėja A. Gabrytė | 2020-03 | Aprašymas į el. svetainę, el. dienyną „Mūsų darželis“ |
| 2. | Šventinis rytmetys ,,Rid rid margučiai“ | ,,Sraigiukų“ grupė: V. Stančikienė, O. Grigonienė | 2020-04 | Aprašymas į el. svetainę, el. dienyną „Mūsų darželis“ |
| 3. | Motinos dienos paminėjimo/Šeimos šventės grupėse | Grupės auklėtojos, meno mokytojai. | 2020 m. 5 mėn. | Aprašymas į el. svetainę, el. dienyną „Mūsų darželis“ |
| 4. | Priešmokyklinio ugdymo grupės „Pelėdžiukai“ išleistuvių šventė | Priešmokyklinio ugdymo grupių mokytojos, meninio ugdymo mokytoja J. Viluckienė | 2020-05 | Aprašymas į el. svetainę |
| 5. | Akcija skirta Šv. Liucijos dienai paminėti | Ikimokyklinio ugdymo mokytoja L. Narmontienė | 2020-12-11 | Aprašymas į el. svetainę, el. dienyną „Mūsų darželis“ |
| 6. | Akcija ,,Švieskite žibintai“ | Ikimokyklinio ugdymo mokytoja O. Grigonienė | 2020-12-10 | Aprašymas į el. svetainę, el. dienyną „Mūsų darželis“ |
| 7. | Vaikų susitikimai su Kalėdų Seneliu grupėse | Direktorė, grupių mokytojos, meninio ugdymo mokytoja J. Viluckienė | 2020-12 | Aprašymas į el. dienyną „Mūsų darželis“ |
| ***RENGINIAI RAJONO, RESPUBLIKOS VAIKAMS***  |
| 1. | Vaikų poezijos rytas „Eilėraščių pievelė“ | Ikimokyklinio ugdymo mokytojos J. Balčytienė ir V. Stančikienė | 2020-03 |  Aprašymas į el. svetainę, el. dienyną „Mūsų darželis“ ir rajoninę spaudą |
| 2. | Kretingos rajono švietimo įstaigų 5-6 metų vaikų pleneras „Rudens mozaika“ | Mokytojos J. Balčytienė ir R. Lukienė | 2020-09 | Aprašymas į el. svetainę, el. dienyną „Mūsų darželis“ ir rajoninę spaudą |
| 3. | Kretingos rajono ikimokyklinių įstaigų vaikų, tėvų ir mokytojų akcija „Kalėdų stebuklo belaukiant“ | Ikimokyklinio ugdymo mokytojos R. Idzelienė, A. Bytautienė | 2020-12 | Aprašymas į el. svetainę, el. dienyną „Mūsų darželis“ |
| ***PROJEKTINĖ VEIKLA*** |
| 1. | „Pelėdžiukų” grupės vaikų ir tėvelių projektas „Tėvelių savanoriavimas” | Priešmokyklinio ugdymo mokytoja R. Lukienė | 2020 m. | Aprašymas į el. svetainę, el. dienyną „Mūsų darželis“ |
| 2. | „Drugelių“ grupės vaikų ir tėvelių projektas „Aš gavau laišką“ | Ikimokyklinio ugdymo mokytoja J. Balčytienė | 2020 m. | Aprašymas į el. svetainę, el. dienyną „Mūsų darželis“ |
| 3. | „Miškinukų“ grupės vaikų ir tėvelių projektas „Kas širdelėje gyvena“ | Ikimokyklinio ugdymo mokytoja L. Narmontienė | 2020 m. | Aprašymas į el. svetainę, el. dienyną „Mūsų darželis“ |
| 4. | „Kodėlčiukų“ grupės vaikų ir tėvelių projektas „Linksmasis daržas“ | Ikimokyklinio ugdymo mokytojos R. Idzelienė, A. Bytautienė | 2020 m. | Aprašymas į el. svetainę, el. dienyną „Mūsų darželis“ |
| 5. | „Burbuliukų“ grupės vaikų ir tėvelių projektas „Žaidžiame spalvomis“ | Ikimokyklinio ugdymo mokytoja V. Gedrimienė | 2020 m. | Aprašymas į el. svetainę, el. dienyną „Mūsų darželis“ |
| 6. | „Sraigiukų“ grupės vaikų ir tėvelių projektas „Mes draugaujam“ | Ikimokyklinio ugdymo mokytojos V. Stančikienė, O. Grigonienė | 2020 m. | Aprašymas į el. svetainę, el. dienyną „Mūsų darželis“ |
| 7. | Respublikinis fizinio aktyvumo projektas „Sveikas kaip ridikas“ | Direktorė J. Leščiauskienė, darbo grupė | 2020 m. | Aprašymas į el. svetainę, el. dienyną „Mūsų darželis“ |
| 8. | „Ikimokyklinio ir bendrojo ugdymo mokyklų veiklos tobulinimas“ (ESFA) | Direktorė J. Leščiauskienė, darbo grupė | 2020 m. | Aprašymas į el. svetainę, el. dienyną „Mūsų darželis“ |
| ***BENDRADARBIAVIMAS SU ŠEIMA*** |
| 1. | Teminiai ir šviečiamieji tėvų susirinkimai grupėse | Grupių mokytojos, direktorė | 2020 m. | Metodinės  tarybos posėdyje |
| 2. | Psichologo konsultacijos pagal atskirą grafiką/poreikį | Direktorė J. Leščiauskienė, Kretingos r. švietimo centro psichologė | 2020 m. | Vaiko gerovės komisijos posėdžiuose |
| 3. | Logopedo konsultacijos pagal poreikį | Logopedė A. Žiulpienė | 2020 m. | Vaiko gerovės komisijos posėdžiuose             |
| 4. | Atviros veiklos grupėse kartu su tėvais | Direktorė, grupių mokytojos, meninio ugdymo mokytoja | 2020-04 | Metodinės  tarybos posėdyje |
| 5. | Informacijos teikimas tėvams: grupių aplinkose, internetinėje erdvėje, elektroniniame dienyne | Direktorė, grupių mokytojos, visuomenės sveikatos priežiūros specialistė D. Kinčiuvienė | 2020 m. | Mokytojų tarybos posėdžiuose |
| 6. | Dalyvavimas Šv. Mišiose už Lopšelio-darželio bendruomenę | Direktorė J. Leščiauskienė, meninio ugdymo mokytoja J. Viluckienė | 2020-12 |  |
| 7. | Tiriamoji analitinė veikla | Direktorė  J. Leščiauskienė | 2020 m. | Mokytojų ir metodinės tarybos posėdžiuose |

**VIII. 2020 M. LĖŠŲ ŠALTINIAI**

 Lopšelio-darželio „Pasaka“ 2020 metų veiklos planui įgyvendinti bus skiriama:

* Savivaldybės biudžeto ir valstybės biudžeto specialiosios tikslinės dotacijos (mokinio krepšelio) lėšos.
* Dviejų procentų paramos ir rėmėjų lėšos. Lėšos pagal LR paramos ir labdaros įstatymą (2%).
* „Ikimokyklinio ir bendrojo ugdymo mokyklų veiklos tobulinimas“ (ESFA) – projekto lėšos
* Atskiroms programoms įgyvendinti bus rengiami ir teikiami projektai ŠMM ir savivaldybės finansavimui.

**IX. BAIGIAMOSIOS NUOSTATOS**

Veiklos planą įgyvendins Lopšelio-darželio administracija, pedagoginiai ir kiti pedagoginiame procese dalyvaujantys specialistai, nepedagoginiai darbuotojai, ugdytiniai ir jų tėvai. Veiklos plano stebėseną vykdo direktorė. Už plano vykdymą atsiskaitoma Lopšelio-darželio tarybai, Mokytojų tarybos ir Metodinės tarybos susirinkimuose.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

PRITARTA

Kretingos lopšelio-darželio „Pasaka“

Metodinės tarybos posėdyje

2020 m. sausio 15 d. Nr. V5-

PRITARTA

Kretingos lopšelio-darželio „Pasaka“

Mokytojų tarybos posėdyje

2020 m. sausio 15 d. Nr. V5-2

 2 priedas

**UGDYMO PROCESO STEBĖSENA**

|  |  |  |  |  |
| --- | --- | --- | --- | --- |
| Eil. Nr. | Renginio priemonės pavadinimas | Data | Vykdytojai | Bus aptarta |
| 1. | Ugdymo turinio įgyvendinimas ir veiklos organizavimas, vykdant ikimokyklinio, priešmokyklinio programas | 2020 m. | DirektorėJ. Leščiauskienė | Mokytojų tarybos posėdyje irmetodinės tarybos posėdyje |
| 2. | Vaikų vertinimas: individualių vaikų ugdymosi pažangos ir pasiekimų fiksavimas el. dienyne ir vaiko pasiekimų aplankuose | 2020 m. 2 kartus per metus | DirektorėJ. Leščiauskienė | Individualūs pokalbiai ir metodinės tarybos posėdyje |
| 3. | Ugdymo dokumentacijos tvarkymas: ilgalaikiai ikimokyklinio ir priešmokyklinio ugdymo planai, programos, vaikų asmens bylos, elektroninis grupių ir logopedo dienynas | 2020 m.9 mėn. | Direktorė,metodinės tarybos pirmininkė  | Individualūs pokalbiai ir metodinės tarybos posėdyje |
| 4. | Pedagogų, keliančių kvalifikacinę kategoriją, praktinės veiklos stebėjimas ir vertinimas | Per metus pagal mokytojų ir pagalbos mokiniui specialistų, išskyrus psichologus, atestacijos programą | DirektorėJ. Leščiauskienė  | Individualūs pokalbiai ir atestacinės komisijos posėdžiuose |
| 5. | Bendravimo ir bendradarbiavimo su ugdytinių tėvais galimybės naudojant elektroninį dienyną | Lapkričio ir gegužės mėn. | DirektorėJ. Leščiauskienė | Individualūs pokalbiai ir metodinės tarybos posėdyje. |
| 6.  | Jaunų specialistų darbo stebėjimas ir pagalba | 2020 m. | DirektorėJ. Leščiauskienė | Individualūs pokalbiai  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3 priedas

**KVALIFIKACIJOS TOBULINIMO PLANAS 2020 METAMS**

|  |  |  |
| --- | --- | --- |
| Eil. nr. | Vardas, Pavardė | Pasirinkta tema kvalifikacijai kelti |
| 1. | DirektorėJ. Leščiauskienė | Lyderystės strategijos ir darbuotojų motyvavimas |
| 2. | Roma Lukienė | Emocinio klimato ir kokybiško ugdymo aspektai. Priešmokyklinio amžiaus vaikų socialinės ir komunikavimo kompetencijos ugdymas, vaikų fizinis aktyvumas (taisyklinga mankšta) |
| 3. | Vitalija Gedrimienė | Emocinio klimato ir kokybiško ugdymo aspektai. Ankstyvojo amžiaus vaikų ugdymas, veiklos planavimas ir įgyvendinimas, vaikų fizinis aktyvumas (taisyklinga mankšta) |
| 4. | Adelė Bytautienė | Emocinio klimato ir kokybiško ugdymo aspektai. Ikimokyklinio amžiaus vaikų ugdymo naujovės, idėjos veiklos planavimui ir organizavimui, vaikų fizinis aktyvumas (taisyklinga mankšta) |
| 5. | Violeta Stančikienė | Emocinio klimato ir kokybiško ugdymo aspektai. Ikimokyklinio amžiaus vaikų ugdymo naujovės, idėjos veiklos planavimui ir organizavimui, vaikų fizinis aktyvumas (taisyklinga mankšta) |
| 6. | Jūratė Balčytienė | Ikimokyklinio amžiaus vaikų kalbinių įgūdžių lavinimas; bendravimas ir bendradarbiavimas su tėvais. Emocinio klimato ir kokybiško ugdymo aspektai. Vaikų fizinis aktyvumas (taisyklinga mankšta) |
| 7. | Judita Viluckienė | Emocinio klimato ir kokybiško ugdymo aspektai. Muzikos ir šokio metodikos naujovės |
| 8. | Lilija Narmontienė | Emocinio klimato ir kokybiško ugdymo aspektai. Ikimokyklinio amžiaus vaikų ugdymo naujovės, idėjos veiklos planavimui ir organizavimui, vaikų fizinis aktyvumas (taisyklinga mankšta) |
| 9. | Olga Grigonienė | Ikimokyklinio amžiaus vaikų kalbinių įgūdžių lavinimas; bendravimas ir bendradarbiavimas su tėvais. Emocinio klimato ir kokybiško ugdymo aspektai. Vaikų fizinis aktyvumas (taisyklinga mankšta) |
| 10. | Romualda Idzelienė | Emocinio klimato ir kokybiško ugdymo aspektai. Ikimokyklinio amžiaus vaikų ugdymo naujovės, idėjos veiklos planavimui ir organizavimui, vaikų fizinis aktyvumas (taisyklinga mankšta) |
| 11. | Laura Grišmanauskaitė | Ikimokyklinio amžiaus vaikų kalbinių įgūdžių lavinimas; bendravimas ir bendradarbiavimas su tėvais. Emocinio klimato ir kokybiško ugdymo aspektai. Vaikų fizinis aktyvumas (taisyklinga mankšta) |
| 12. | Asta Žiulpienė | Ikimokyklinio ir priešmokyklinio amžiaus vaikų kalbos raidos ypatumai. |